jkorsvik/nowiki_second_scrape_merged huggingface dataset:
Tracy Caulkins

Tracy Anne Caulkins Stockwell (født 11. januar 1963 i Winona) er en amerikansk tidligere svømmer som under sommer-OL 1984 i Los Angeles vant tre gullmedaljer på 200- og 400 m medley og 4×100 m medley stafett. Hun har i tillegg fem gull, én sølv og to bronse fra VM, seks gull og tre sølv fra Panamerikanske leker, samt tre gull fra Sommeruniversiaden.
Caulkins har også mottatt Order of Australia.


== Referanser ==


== Eksterne lenker ==
(de) Tracy Caulkins – Munzinger Sportsarchiv 
(en) Tracy Caulkins – Olympics.com 
(en) Tracy Caulkins – Olympic.org 
(en) Tracy Caulkins – Olympedia 
(en) Tracy Caulkins – Sports-Reference (OL-resultater – arkivert) 
(en) Tracy Caulkins – databaseOlympics.com (arkivert) 
(en) Tracy Caulkins – Florida Sports Hall of Fame 
(en) Tracy Caulkins – Tennessee Sports Hall of Fame 
(en) Tracy Caulkins – Swimming Hall of Fame
Vitenskapsåret 1807

Vitenskapsåret 1807 er en oversikt over hendelser, prisvinnere, fødte og avdøde personer med tilknytning til vitenskap i 1807.


== Hendelser ==
Humphry Davy lykkes isolere kalium og natrium.
Joseph-Louis Gay-Lussac oppdager at det ikke skjer noen temperatursenkning når gasser får ekspandere fritt.


== Prisvinnere ==
Copleymedaljen: Everard Home, britisk lege


== Fødsler ==


== Dødsfall ==


== Referanser ==
Anders Kregnes Hansen

Anders Kregnes Hansen (født 14. april 1983 i Melhus i Sør-Trøndelag) er en norsk utøvende musiker og har studert utøvende klassisk slagverk ved Norges musikkhøgskole med Bachelor-eksamen i 2007. Tar nå Masterstudie samme sted. 
Anders Kregnes Hansen spiller med de fleste orkestre i Norge, blant andre KORK og Operaorkesteret , ved siden av utvikling og gjennomføring av egne prosjekter.


== Referanser ==


== Eksterne lenker ==
(en) Anders Kregnes Hansen på Discogs 
(en) Anders Kregnes Hansen på MusicBrainz
Thomas Kind Bendiksen

Thomas Kind Bendiksen (født 8. august 1989) er en norsk fotballspiller som spiller for Skarp.
3. januar 2012 kom han til Tromsø fra den skotske toppklubben Rangers FC. Han er midtbanespiller, og har også kamper for det norske U19-landslaget. Moderklubben hans er Harstad IL.
Han signerte for Molde i desember 2014. 


== Referanser ==


== Kilder ==
Rangers' hjemmeside – «Thomas Kind Bendiksen Signs For Gers». 31. august 2007.
«Kind Bendiksen forlater Rangers» Aftenposten 31. desember 2011
«Kind Bendiksen Tromsø-klar», Aftenposten 3. januar 2012


== Eksterne lenker ==
(en) Thomas Kind Bendiksen – Transfermarkt 
(en) Thomas Kind Bendiksen – national-football-teams.com 
(en) Thomas Kind Bendiksen – Soccerbase.com 
(en) Thomas Kind Bendiksen – Soccerway 
(en) Thomas Kind Bendiksen – EU-Football.info 
(no) Thomas Kind Bendiksen – Norges Fotballforbund 
(en) Thomas Kind Bendiksen – FBref 
(es) Thomas Kind Bendiksen – as.com
Vitenskapsåret 1808

Vitenskapsåret 1808 er en oversikt over hendelser, prisvinnere, fødte og avdøde personer med tilknytning til vitenskap i 1808.


== Hendelser ==
Jöns Jacob Berzelius publiserer andre delen av Föreläsningar i Djurkemien basert på sine undersøkelser av animalsk material, som sies å legge grunnlaget for fysiologisk kjemi.
Humphry Davy lykkes isolere barium, kalsium, magnesium og strontium.
Carl Friedrich Gauss finner en metode for å beregne en planets omløpsbane basert på tre observasjoner. Han framlegger også minste kvadratmetoden.
Louis Joseph Gay-Lussac, Louis-Jacques Thénard og Humphry Davy framstiller bor.
Joseph Louis Gay-Lussac formulerer Gay-Lussacs lov for gassers volum.
John Dalton publiserer New System of Chemical Philosophy, med en atomteori som grunnlag for kjemien.


== Prisvinnere ==
Copleymedaljen: William Henry, britisk kjemiker


== Fødsler ==


== Dødsfall ==


== Referanser ==
Vitenskapsåret 1809

Vitenskapsåret 1809 er en oversikt over hendelser, prisvinnere, fødte og avdøde personer med tilknytning til vitenskap i 1809.


== Prisvinnere ==
Copleymedaljen: Edward Troughton, britisk instrumentmaker.


== Fødsler ==


== Dødsfall ==

		


== Referanser ==
Vidar Bahus

Vidar Bahus (født 5. juni 1965) er en norsk tidligere fotballspiller som spilte keeper på flere forskjellige lag i Hordaland. Han er fra Os i Hordaland og ble for sine prestasjoner ofte kalt Trollmannen fra Os.
Vidar Bahus startet sin fotballkarriere i Os Turn Fotball og gikk til Fyllingen Fotball i 1988 hvor han ble en av klubbens mest populære spillere. Han tilskrives mye ære for at klubben rykket opp til det øverste nivået foran 1990-sesongen.
Bahus spilte i perioden 1995 til 1999 i Brann og fikk totalt 55 seriekamper, 14 cupkamper og 9 europacupkamper. Høydepunktet i hans karriere var utvilsomt møtene med Liverpool FC i kvartfinalen i UEFAs cupvinnercup 1997. Han var da ikke klubbens førstevalg på keeperplassen, men en tabbe av klubbdirektøren gjorde at midtbanespiller Jan Ove Pedersen og keeper Birkir Kristinsson manglet de nødvendige formaliteter for å være spilleberettiget til disse oppgjørene. Han ble på forhånd utpekt som Branns svakeste punkt av engelsk presse, og særlig ble det harselert med at han på tidspunktet han ble hentet til Brann jobbet som bussjåfør.
I 1990 spilte Fyllingen cupfinale etter å ha slått Brann i semifinalen. Her var Bahus ute med skade, og Bjarte Flem steppet inn som keeper. Med Bahus i mål tapte de 5-1 mot Rosenborg i finalen. I 1995 opplevde han igjen å tape en cupfinale for Rosenborg, denne gangen som brannspiller. I 1997 tok han sølv i serien med Brann.Etter å ha lagt opp som fotballspiller har Bahus fortsatt som trener for juniorlaget i moderklubben Os Turn Fotball.


== Referanser ==


== Eksterne lenker ==
(en) Vidar Bahus på Internet Movie Database 
(en) Vidar Bahus – Transfermarkt 
(en) Vidar Bahus – FBref
KNVB-cupen

KNVB-cupen er det viktigste cupmesterskapet i nederlandsk fotball. Den første finalen ble spilt i 1899. Finalen spilles vanligvis på De Kuip i Rotterdam.


== Vinnere ==
          
1966/67 – Ajax
1967/68 – Mal:Fk/lag/Den Haag
1968/69 – Feijenoord
1969/70 – Ajax
1970/71 – Ajax
1971/72 – Ajax
1972/73 – Mal:Fk/lag/Breda
1973/74 – PSV
1974/75 – Mal:Fk/lag/Den Haag
1975/76 – PSV
1976/77 – Twente
1977/78 – AZ
1978/79 – Ajax
1979/80 – Feyenoord
1980/81 – AZ
1981/82 – AZ
1982/83 – Ajax
1983/84 – Feyenoord
1984/85 – Utrecht
1985/86 – Ajax
1986/87 – Ajax
1987/88 – PSV
1988/89 – PSV
1989/90 – PSV
1990/91 – Feyenoord
1991/92 – Feyenoord
1992/93 – Ajax
1993/94 – Feyenoord
1994/95 – Feyenoord
1995/96 – PSV
1996/97 – Roda
1997/98 – Ajax
1998/99 – Ajax
1999/00 – Roda
2000/01 – Twente
2001/02 – Ajax
2002/03 – Utrecht
2003/04 – Utrecht
2004/05 – PSV
2005/06 – Ajax
2006/07 – Ajax
2007/08 – Feyenoord
2008/09 – Heerenveen
2009/10 – Ajax
2010/11 – Twente
2011/12 – PSV
2012/13 – AZ
2013/14 – Mal:Fk/lag/Zwolle
2014/15 – Groningen
2015/16 – Feyenoord
2016/17 – Vitesse
2017/18 – Feyenoord
2018/19 – Ajax
2019/20 – Avlyst
2020/21 – Ajax
2021/22 – PSV


== Tidligere vinnere av KNVB-cupen ==


== Eksterne lenker ==
KNVB-cupen on RSSSF
Tragant

Tragant  eller dragant er en slags gummi som flyter ut gjennom sprekker og sår hos busker av slekten Astragalus i erteblomstfamilien, som hovedsakelig vokser i Iran og Lilleasia. Den ble tidligere brukt som fortykningsmiddel blant annet i farger og bakverk. Tragant er i dag å finne i oppskrifter for peppermyntedrops og marsipan, og gir en smidigere deig. Den har E-nummer 413.


== Referanser ==
Ekranoplan

Ekranoplan  (russisk экраноплан), også kjent som Wing in Ground (WIG) Effect Craft (engelsk) er betegnelsen på flylignende luftfartøyer som, ved å bevege seg få meter over havflaten eller jevne flater på landjorden, er i stand til å utnytte bakkeeffekten. Ekranoplanet er ifølge den internasjonale maritime organisasjon (IMO), klassifisert som et skip. Dette skyldes den såkalte bakkeeffekten, hvor løftet skapes ved å presse sammen luften mellom vingeflaten og bakken slik at en slags luftpute oppstår. Ekranoplanet kunne bare fly ovenpå denne «luftputen»; det var ikke mulig å stige høyere. Derfor er ekranoplanet mer et skip enn et fly. Ideen var kommet fra sovjetiske hydrofoilkonstruktører som bygde hydrofoiler. En gevinst med dette konseptet for å generere løft like over bakken er at luftmotstanden reduseres, slik at man trengte mindre motorkraft enn i konvensjonelle fly.


== Ekranoplanet ==
Det første ekranoplanet, som ble bygd først og fremst for å utnytte bakkeffekten, ble bygd av den finske oppfinneren Toivo Kaario i 1935, da han tok ut patent på et kjøretøy basert på en luftslede, propelldrevne sleder med skiunderstell. Til å begynne med var sleden med vingespennet tatt under slep, men så ble en propellmotor med ytelse på 16 hestekrefter montert. Kaario fortsatte med sine prosjekter til tross for avbruddet som skyldes krigen 1939-1945, og kom ut for problemer med utilstrekkelig ytelsesevne. Andre samtidige ingeniører fattet interesse for bakkeeffekten som løftemiddel for motorkjøretøyer, blant annet svensken I. Troeng som bygde «flyvende vinger» kalt Aeroboat på slutten av 1930-tallet.


=== Sovjetiske ekranoplaner ===


=== Galleri ===

		
		
		
		


== Referanser ==


== Litteratur ==
Sergey Komissarov, Yefim Gordon; Soviet and russian Ekranoplans Midland Publishing 2010 ISBN 978-1-857803-32-7


== Eksterne lenker ==
Michael Halloran og Sean O'Meara (1999). Wing in Ground Effect Craft Review (PDF). Melbourne: DSTO Aeronautical and Maritime Research Laboratory. Arkivert fra originalen (PDF) 15. februar 2014. Besøkt 20. desember 2016. 
«Ekranoplan». Store norske leksikon. Besøkt 20. desember 2016. 


== Eksterne lenker ==
Caspian Sea Monster
Tungus, en produsent av Ekranoplan
Qiu Xiaolong

Qiu Xiaolong (kinesisk: 裘小龙, født i 1953 i Shanghai i Folkerepublikken Kina) er en kinesisk lyriker og forfatter som har utgivelser på engelsk som er blitt oversatt til kinesisk. Han bor (2010) i St. Louis i USA.
Under kulturrevolusjonen unngikk han å bli sendt ut til landsbygda på grunn av sykdom. Han lærte seg engelsk på egen hånd uten tilgang til lærebøker, men ved å sammenligne Mao-sitater på kinesisk og engelsk. I 1976, da kulturrevolusjonen var over, kunne han begynne formelle engelskstudier og litteraturvitenskapelige studier. Han oversatte dikt av T.S. Eliot og amerikanske kriminalromaner av for eksempel Raymond Chandler og Ruth Rendell til kinesisk. Et stipend fra Ford Foundation gjorde det mulig for ham å reise for studier til USA i 1989. Etter massakren på Den himmelske freds plass i 1989 bestemte han seg for ikke å vende tilbake til Kina. Men han har senere vært på besøk i hjemlandet.
Han er hovedsakelig kjent for sine kriminalromaner med handling i Shanghai.


== Utvalgte utgivelser ==


=== Krimromaner med detektiv Chen i hovedrollen ===
Death of a Red Heroine (2000). En rød heltinnes død. Oversatt av Jan Verner-Carlsson (Forlaget Press, 2005)
A Loyal Character Dancer (2002). Ikke oversatt til norsk.
When Red is Black (2004). – Utgitt på norsk som Når rødt er sort: En krim fra Shanghai. Oversatt  av Jan Verner-Carlsson (Forlaget Press, 2006)
A Case of Two Cities (2006). – Utgitt på norsk som ''To byer''. Oversatt  av Thor Poppe (Forlaget Press, 2008)
Red Mandarin Dress (2007). – Utgitt på norsk som Mandarinkjolen. Oversatt  av Thor Poppe (Forlaget Press, 2009)
The Mao Case (2009). Ikke oversatt til norsk.
Don't Cry, Tai Lake (2012). Ikke oversatt til norsk.
Enigma of China (2013). Ikke oversatt til norsk.


=== Andre utgivelser ===
Years of Red Dust (2011). – Utgitt på norsk som År i rødt støv: Fortelling fra Shanghai. Oversatt av Agnete Øye. (Forlaget press, 2011)


== Referanser ==
Michel Mathiot

Michel Mathiot (født 23. august 1926 i Besançon, død 1999) var en fransk turner. Han representerte turnforeningen Besançon. 
Han var med på det franske laget som fikk bronse i lagkonkurransen ved VM i 1950.Han deltok også ved OL i 1948, 1952, 1956 og 1960. I 1948, da han var 21 år gammel, kom det franske laget på 4.-plass i lagkonkurransen, og individuelt fikk han 10.-plass i frittstående og 14.-plass i skranke som beste individuelle resultater. Sammenlagt kom han på 22.-plass. Han gjorde ikke like godt i de tre andre olympiadene, og fikk hhv. 51., 40. og 83.-plass sammenlagt.   
Ved turn-EM 1955 kom han på 8.-plass sammenlagt, og ble Frankrikes nest beste utøver ved dette EM. Raymond Dot ble beste franskmann med 7.-plass. 
På nasjonalt nivå hadde han to franske mesterskap: i 1955 og 1956.


== Referanser ==


== Eksterne lenker ==
(en) Michel Mathiot – Olympics.com 
(en) Michel Mathiot – Olympic.org 
(en) Michel Mathiot – Olympedia 
(en) Michel Mathiot – Sports-Reference (OL-resultater – arkivert)
André Weingand

André Weingand (født 14. mars 1915) er en tidligere fransk turner. Han representerte turnforeningen Toulon. 
Han var med på det franske laget som fikk bronse i lagkonkurransen ved VM i 1950.Han deltok også ved OL i 1948 og 1952, da han var hhv. 33 og 37 år gammel. I 1948 kom det franske laget på 4.-plass i lagkonkurransen, og individuelt fikk han 14.-plass i ringer og 20.-plass i svingstang som beste individuelle resultater. Sammenlagt kom han på 25.-plass. Han gjorde ikke like godt i olympiaden i 1952, og fikk her 86.-plass sammenlagt. Det franske laget fikk her 12.-plass i lagkonkurransen.  
På nasjonalt nivå har han ett franske mesterskap: i 1952.


== Referanser ==


== Eksterne lenker ==
(en) André Weingand – Olympics.com 
(en) André Weingand – Olympic.org 
(en) André Weingand – Olympedia 
(en) André Weingand – Sports-Reference (OL-resultater – arkivert)
Rypebær

Rypebær (vitenskapelig navn Arctostaphylos alpinus) er en utpreget fjellplante i lyngfamilien. Planten blomstrer straks snøen har gått. Den har hvite, krukkeformete blomster. Bærene er steinfrukter, som først er grønne, så røde og til sist svarte. Bladene er først grønne, men blir som regel knall røde om høsten. Rypebær er ikke vintergrønn, men de gamle visne bladene henger på planten fram til neste vår.
Artsnavnet (alpina eller alpinus) viser til at planten hører hjemme i alpine områder.


== Eksterne lenker ==
(en) rypebær i Encyclopedia of Life 
(en) rypebær i Global Biodiversity Information Facility 
(no) rypebær hos Artsdatabanken 
(sv) rypebær hos Dyntaxa 
(en) rypebær hos ITIS 
(en) rypebær hos NCBI 
(en) rypebær hos Panarctic Flora 
(en) rypebær hos The International Plant Names Index 
(en) rypebær hos Tropicos 
(en) Kategori:Arctous alpina – bilder, video eller lyd på Wikimedia Commons 
Arctous alpina – detaljert informasjon på Wikispecies
Hanne Hagerup

Hanne Børresen Hagerup (født 19. september 1984) er en norsk dramatiker og barnebokforfatter fra Fredrikstad som debuterte i 2005 med barneboken Skummelt.Hun gikk på musikklinja på Greåker videregående skole. I 2004 kom hun inn på forfatterutdanningen i barne- og ungdomslitteratur. Hun er utdannet ved Den norske filmskolen.Hun har vært medforfatter på TV-serien Snøfall, har skrevet teaterstykket Arnardo før Arnardo sammen med faren Klaus Hagerup, familiemusikalen Den Hvite Dame for Fredriksten festning, Snøfall for Oslo Nye Teater sammen med Hilde Hagerup - og Jegertimen for Den Unge Scenen.Da hun debuterte som forfatter fikk hun Fredrikstad kommunes kulturstipend. Pengene fra kulturstipendet, 25 000 kroner, brukte hun til researcharbeid i Sør-Afrika i forbindelse med at hun hadde hovedansvar for manus til en dramaserie for ungdom. 


== Priser ==
Fredrikstad kommunes kulturstipend 2005.


== Bibliografi ==
Skummelt, illustrert av Karine Haaland. Cappelen, 2005 ISBN 9788252560961
Snøfall, sammen med Hilde Hagerup. Cappelen Damm, 2019. ISBN 9788202638108


== Referanser ==
Bob Saget

Robert «Bob» Lane Saget (født 17. mai 1956 i Philadelphia i Pennsylvania i USA, død 9. januar 2022 i Orange County i Florida i USA) var en amerikansk skuespiller, komiker og programleder. Han er mest kjent for sin rolle som Danny Tanner i TV-serien Under samme tak fra 1987 til 1995 og igjen i Fortsatt under samme tak fra 2016 til 2020, han spilte også i How I Met Your Mother som stemmen til 2030 versjonen av Ted Mosby fra 2005 til 2014. Han var også programleder for America's Funniest Home Videos (AFV) fra 26.november 1989 til 18.mai 1997. Han hadde en gjesteopptreden i sendingen som markerte 20-årsjubiléet til AFV høsten 2009.


== Film- og TV-opptredener ==

Fortsatt under samme tak - reprise av rollen som Danny Tanner fra Under samme tak (2016-2020)
Roast of Bob Saget – hedersgjest (2008)
Rove – seg selv (2007)
Farce of the Penguins – regissør (2007)
The Art of Making Cheese – vert
1 vs. 100 – vert
Spesialavsnittet – i episoden «Choreographed»
Blowin' Up – seg selv i episode 1 (2006)
Farce of the Penguins (2006)
Army Armine (2006)
Casper's Scare School (2006)
How I Met Your Mother – forteller (2005–2014)
Madagaskar – stemme (2005)
Entourage HBO-serie; – seg selv i episoden «Neighbors» (2005)
The Aristocrats (2005)
Huff – Butch i episode 5 «Flashpants» (2004)
New York Minute (2004) – cameo
Joey – seg selv i episode 11 «Joey and the Roadtrip» (2004)
Dum og dummere (2003)
Raising Dad (2001)
Becoming Dick (2000)
Half Baked (1998)
Dirty Work (1998)
Jitters (1997)
For Hope (1996)
Father and Scout (1994)
The Larry Sanders Show (1992,1994) – seg selv i «Hey Now» og «Office Romance»
America's Funniest Home Videos – vert (1989–1997)
Under samme tak (1987–1995)
Critical Condition (1987)
The Morning Program (1987)
New Love, American Style (1985)
The Greatest American Hero (1983)
Apartment Hunting (1981)
Full Moon High (1981)
Bosom Buddies (1981)
Devices (1980)
Outer Touch (1979)
Through Adam's Eyes (1977)


== Referanser ==


== Eksterne lenker ==
(en-US) Offisielt nettsted 
(en) Bob Saget – kategori av bilder, video eller lyd på Commons 
(en) Bob Saget på Internet Movie Database 
(sv) Bob Saget i Svensk Filmdatabas 
(fr) Bob Saget på Allociné 
(en) Bob Saget på AllMovie 
(en) Bob Saget hos Turner Classic Movies 
(en) Bob Saget hos Rotten Tomatoes 
(en) Bob Saget hos The Movie Database 
(en) Bob Saget hos Internet Broadway Database 
(en) Bob Saget hos Behind The Voice Actors
Podtsjerje

Podtsjerje (russisk: Подчерье) er ei elv i republikken Komi i Russland. Den er ei høyre sideelv til Petsjora. Elva er 178 kilometer lang, og har et nedbørfelt på 2 710 km². Den har utspring på vestsida av Nord-Ural og munner ut i Petsjora ved landsbyen Podtsjerje, rundt 15 kilometer nordøst for Vuktyl. Elva er frosset over fra november til mai.


== Referanser ==
Glattkjøringsbane

En glattkjøringsbane er et avsperret område for trening av trafikanter i kjøring på glatt veibane. Offisielt kalles glattkjøring for sikkerhetskurs på bane.
For å kunne simulere glattkjøring hele året er glattkjøringsbanene tradisjonelt belagt med jernplater som påføres olje. På nyere baner benyttes gjerne epoxy som kun trenger å påføres vann for å oppnå samme effekt.
Glattkjøring er en obligatorisk del som må gjennomføres for alle som skal avlegge førerprøve i Norge. De praktiske øvelsene består i å gjenvinne kontroll over kjøretøyet etter skrens ved oppbremsing eller sving, samt å tilpasse kjøreadferd ved glatt veibane. En standard glattkjøringsbane er derfor tilrettelagt med en lang rett strekning for oppbremsing, og en kurve for svingtrening. Noen baner inneholder i tillegg en glatt stigning. Normalt har en glattkjøringsbane også markører i papp eller lignende som kan fjernstyres av kjørelærer for å simulere hindringer i veibanen som føreren skal unngå.
Glattkjøringsbaner benyttes også av førere som har førerkort og som ønsker å forbedre eller gjenoppfriske sine kunnskaper om manøvrering på glatt føre. Slike kurs vil også kunne avdekke feil ved bremser eller styring på et kjøretøy som kan gi store utslag ved nødmanøvre.
NAF disponerer 26 glattkjøringsbaner i Norge, og et mindre antall av disse er også tilrettelagt for tyngre kjøretøy. På de fleste av banene er det også tillatt å benytte piggdekk. Glattkjøringsbaner er ofte etablert i tilknytning til andre NAF-fasiliteter som gokart-baner eller trafikkstasjoner. Den første glattkjøringsbanen i Norge ble etablert på Orkanger i 1974.


== Se også ==
Skidpad, et vegområde hvor man kan teste en bils sideveis akselerasjon (veggrep)


== Referanser ==


== Eksterne lenker ==
Glatt reprise, Aftenposten
Kjøreskoleelev skadd på glattkjøringsbane, NRK
Lars Dilling

Lars Dilling (født 26. januar 1848 i Moss, død 1887) var en norsk forfatter.
Etter at familien hadde flyttet til Kristiania tok han studentereksamen i 1869. I studentmiljøet ble han en ivrig forfatter av humoristiske viser og studenterkomedier. Etter et års opphold i Paris, kom han tilbake og slo seg ned som litterat i Kristiania, blant annet redigerte han «Aaret rundt: Illustrered Ugejournal».
Alle verkene hans kom ut i flere  opplag.


== Utvalgte verker ==
Tyve sange 1873
Nye digte, sange og viser 1874
Hverdagsmennesker 1879-81 Også utgitt på svensk Hvardagsmenniskor: Skizzer Stockholm 1882
Gjennom lorgnetten 1 -- 3die Samling 1882 -- 1884 Også utgitt på svensk Genom lorgnetten: Nya skizzer ur hvardagslifvet Stockholm 1883


== Referanser ==


== Kilder ==
Halvorsen, Norsk forfatterleksikon 1814 -- 1880, bind 2, s. 170f.


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Lars Dilling
Østerdalsknabben

Østerdalsknabben (sørsamisk: Gitnertjahke) er et fjell i Grønfjelldalen i Rana i Nordland. Det har en høyde på 1 116 meter over havet. Fjellet er et populært turmål.


== Referanser ==


== Eksterne lenker ==
«Til topps på Østerdalsknabben», bildeserie fra Rana Blad.
Siri Seglem

Siri Seglem  (født 30. mars 1983) er en norsk håndballspiller som spiller for Aalborg DH og Norges kvinnelandslag i håndball. Hun har tidligere spilt for Sokndal, Bryne, Levanger HK og Team Esbjerg.
Seglem debuterte på landslaget 5. april 2006 mot Sverige. Hun var med som reserve i til VM 2009 og ble tatt inn i troppen etter gruppespillet på grunn av en skade hos Kristine Lunde-Borgersen. Seglem har også spilt på landslaget i beachhåndball.


== Meritter landslag ==
VM 2009 – Bronse


== Eksterne lenker ==
(en) Siri Seglem – Det europeiske håndballforbundet (EHF) 
(en) Siri Seglem – Norges Håndballforbund
Trond Barthel

Trond Barthel (født 11. september 1970) er en norsk tidligere friidrettsutøver fra Gjøvik. Han konkurrerte i stavsprang for Gjøvik FIK.
Med sine 11 NM-gull er han en av de mestvinnende norske friidrettsutøvere gjennom alle tider. Det er forøvrig kun Jim Svenøy (12) og Mette Bergmann (17) som har flere NM-titler på rad i samme gren.
Under EM i friidrett 1994 ble Barthel så vidt utslått i kvalifiseringen etter å ha hoppet 5,50 meter. To andre utøvere kvalifiserte seg for finalen med samme høyde, men Barthel hadde for mange riv. I VM i friidrett 1997 i Aten hadde han imidlertid marginene på sin side og kvalifiserte seg for finalen hvor han ble nr. 11. I 1995 og 1999 klarte han ikke å kvalifisere seg for finalen i stavsprang. Hans beste internasjonale plassering i seniorsammenheng er 7.-plass fra innendørs-VM i 1997. 
Barthel hadde frem til 2018 den norske rekorden i stavsprang med 5,72 meter satt i Halmstad 1996, inntil 19-åringen Sondre Guttormsen overgikk denne høyden med sine 5,75 i EM-finalen i Berlin. Hans beste innendørs resultat er 5,71 meter.


== Medaljer i norske mesterskap ==


== Se også ==
Mestvinnende utøvere i NM i friidrett


== Referanser ==


== Eksterne lenker ==
(en) Trond Barthel – World Athletics 
(en) Trond Barthel – Track and Field Statistics